Non diet èsser bellesa

Non dìet èsser bellesa
che mi dìet incantare,
sino tèsser e filare
e facher donzi vaìna.
Cussa sa menzur femmìna,
mancari sìe' nieddha!
Candho er vona sa pateddha,
su màndhicu es' saporitu.
Sos chi iuchites sentitu
dìezis cussiderare
sa chi andhates a leare,
po non fàcher a molente;
si nono, ello e comente!,
pache non b 'at in sa domo.
Sar bellas ausan como
de allocare abba i' su rìu;
non bocan cara i' s'istìu.
ca son postar de braieri.
S'essèrepo cavalleri,
bella non mindh 'amorào:
nieddha mi la piccào,
ca es' totunu sapore.
Bella non brama laore
po su prùer de s'ariola:
su tempus si lu cola'
fachéndhesi sa silletta;
sas chi an laore meta
lu vendhen a sa barata:
tandho, a coa de s'annata,
in domo issoro non ndh 'ana.
Bellos coritor de grana,
froritos a galloner d'oro,
ei sor fizos issoro
essin che fìzor de conte.
Miràndhesi istan de vronte
i' s'isprecu sa vigura,
timendhe chi s 'ermosura
non bi lis appan cambiata.
Su manzanu, a sa pesata,
si la viven s'abbardente!
Si prandhen a differente
chin s'ampullita i' sa mesa.

Si mi dìet incantare
non dìet èsser bellesa!